Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 232

5. évfolyam Évi óraszám: 18 Belépő tevékenységformák Játékos gyakorlatok során az alapvető táncos, bábos és drámai kifejezési formák elsajátítása. A mindennapi élet és különböző történetek szituációinak közös elemzése. A koncentráció és lazítás képességének fejlesztése, a követendő és az elvetendő beszédpélda hallás alapján történő felismerése. A durva légzéstechnikai, hangadási és artikulációs hibák felismerése mások beszédében és a saját beszédükben. Saját ötletek és egyes történetek jelenetté szerkesztése a tanulói csoportok önálló munkájával. Egypálcás marionett készítése és mozgatása (áttételes bábmozgatás), árnyfigurák készítése különböző anyagokból és technikákkal; árnyfigurák mozgatása az adott technikának megfelelően. Ritmusképletek alkalmazása, megtartása negyedes és nyolcados járástempó mellett (egyenletes járás közben különböző ritmusképletek tapsolása, dobogása egyenletes zenére), a tanult táncok és ritmusképletek felismerése. Témakörök Tartalmak Készségfejlesztő gyakorlatok Beszéd- és légzéstechnikai gyakorlatok. Koncentrációs és lazító gyakorlatok. Egyszerűbb interakciós játékok. Kapcsolatteremtő és kommunikációs játékok. Színházi, dramaturgiai alapfogalmak A mese és a cselekmény fogalmának ismerete. Az alapvető drámai konvenciók megismerése és alkalmazása Belső hangok, monológ, gondolatkövetés, mímes játék, levél és napló, telefon- és rádióbeszélgetés, interjú. A színházi formanyelv tanulmányozása A megismert színházi formai elemek hatásmechanizmusának tanulmányozása. Merev pálcán, felülről mozgatott, egypálcás marionett készítése (síkbábtechnika, plasztikus hengerfigura). A különböző árnyjátéktechnikák megismerése, árnybábok készítése. Énekes-táncos játékok Gyerekjátékok, leánykarikázók mozgásanyaga, szokásrendszere. Egyenletes lüktetésű zenei és táncmotívumok illesztése egymáshoz. Régi stílusú táncok Ugrós, legényes táncok. Páros forgatós típusú lépések (forgatós mozgáscsoportjai). Történetek feldolgozása a dráma eszköztárával, bábjátékkal, tánccal Dramatikus improvizációk – a tanár által megadott és/vagy a tanulók által létrehozott történetváz alapján. Mozgásra épülő csoportos improvizációk – a tanár által megadott egyszerű cselekményvázra. Játék az elkészített marionettfigurákkal, árnybábokkal és a különböző árnyjátéktechnikákkal. Improvizációk a megismert bábtechnikák felhasználásával. Bábelőadás megtekintése és elemző megvitatása. A továbbhaladás feltételei Részvétel a gyakorlatokban, a csoportos improvizációkban és az alapszintű elemző beszélgetésekben. A rögtönzés szabályainak ismerete, betartása. Egyenletes lüktetés, valamint egyszerű ritmusképletek visszaadása tapssal, illetve dobogással. Egy régi stílusú tánc alaplépéseinek szabad előadása. Részvétel bábkészítésben és/vagy bábbal végzett improvizációban. 2000/95/II. szám

Source: https://magyarkozlony.hu/hivatalos-lapok/adffe7fc82c65dc483a50070dd6b15c0237a64f7/dokumentumok/ff77ab52fcfbd7d427f74c421c17bcf6216cabdb/letoltes